Koncz Tibor: Fotónapló: Mikepércs: Cigányrécék
Egyre jobban nő a gaz a les előtt, így ma hajnalban legalább egy fél órát gyomláltam, hogy legyen egy kis esélyem ma reggel.
Viszont sokáig semmi nem jön, majd két fattyúszerkő repül a tó fölé, kicsit röpködnek aztán egyikük leszáll a fatörzsemre. Kis szusszanás után már repül is tovább. A róla készült fotó nem a legjobb.
Pár perc múlva három cigányréce jelenik meg, gyorsan dönteni kell, melyiküket fotózzam, ezt választom:
Aztán az egyik fattyúszerkő újra leszáll, de ismét hamar távozik.
A vörösnyakú vöcsköt ma reggel is megpillantom, ezúttal nem jön közel.
Majd újra cigányrécék jelennek meg:
A fények gyorsan keményednek, amikor nagy gágogással megérkezik a nyári lúd pár, én pedig csodálkozom, amikor a közelben szállnak le a vízre. Sajnos nem sikerül rájuk fókuszálni, így nem tudom a leszállás pillanatát megörökíteni. Sebaj, úgyis túl sok lenne az árnyék rajtuk. Kicsit nézelődnek, aztán elindulnak a les mögötti rész felé és eltűnnek a növényzet között.
Címkék: 2018, Állatok akcióban, Cigányréce
Mikepércs: A vörösnyakú harmadszor